
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1926 

8 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία αποστολής στοιχείων πελατών πιστωτι¬ 
κών ιδρυμάτων με αυξημένο κίνδυνο φοροδιαφυ¬ 
γής, σύμφωνα με την παρ. 2 του άρθρου 82 του 

Ν. 2238/1994. 1 

Τροποποίηση της ΑΥΟ ΠΟΛ.1268/11, (ΦΕΚ 39/20.1.2012/ 
τ. Β') σχετικά με την απαλλαγή από το ΦΠΑ της 
παράδοσης αγαθών και παροχής υπηρεσιών που 
πραγματοποιούνται στα πλαίσια των ρυθμίσεων 
των διπλωματικών και προξενικών σχέσεων και 
για τις ανάγκες των αναγνωρισμένων από την 
Ελλάδα διεθνών και ευρωπαϊκών οργανισμών ή 


των μελών του προσωπικού τους. 2 

Ανάθεση διενέργειας φορολογικού ελέγχου. 3 

Ανάθεση διενέργειας φορολογικού ελέγχου. 4 

Εφαρμογή προγράμματος Κατασκηνώσεις - Λουτρο¬ 
θεραπεία Πηλοθεραπεία για ηλικιωμένα άτομα 

και ενήλικα άτομα με αναπηρίες. 5 

Ορισμός αποφαινομένων οργάνων για την εκτέλε¬ 
ση του έργου: «ΣΥΝΤΗΡΗΣΗ Η.Μ ΕΓΚΑΤΑΣΤΑΣΕ¬ 
ΩΝ ΛΙΜΕΝΩΝ ΚΙΣΑΜΟΥ ΚΑΙ ΚΟΛΥΜΒΑΡΙΟΥ Ν. ΧΑ¬ 
ΝΙΩΝ». 6 


ΑΠΟΦΑΣΕΙ Σ 

Αριθ. 1191 (1) 


Διαδικασία αποστολής στοιχείων πελατών πιστωτικών 
ιδρυμάτων με αυξημένο κίνδυνο φοροδιαφυγής, σύμ¬ 
φωνα με την παρ. 2 του άρθρου 82 του Ν. 2238/1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 2 του άρθρου 82 
του Κ.Φ.Ε. όπως τροποποιήθηκε και ισχύει μετά την πα¬ 
ράγραφο 2 του άρθρου 17 του Ν. 3842/2010 (ΦΕΚ 58 Α'), 
την παράγραφο 9 και 10α του άρθρου 21 του Ν.3943/2011 
(ΦΕΚ 66Α') και την παράγραφο 3 του άρθρου 32 του 
Ν.3986/2011 (ΦΕΚ 152Α'). 

β) Την Πράξη του Διοικητή της Τράπεζας της Ελλάδας 
αριθ. 2652/29.2.2012 περί Τροποποίησης των Αποφάσεων 
της Επιτροπής Τραπεζικών και Πιστωτικών Θεμάτων 
281/5/17.3.2009 και 285/6/9.7.2009 (ΦΕΚ.503/Β/29-2-2012) 


γ) Την απόφαση 07927Ε=/19-9-2012 περί ανάθεσης 
αρμοδιοτήτων στον υφυπουργό Οικονομικών Γεώργιο 
Μαυραγάνη (ΦΕΚ.2574/Β/24-9-2012). 

δ) Την απόφαση Δ6Α1015213/ΕΞ 2012 (ΦΕΚ.130/Β728- 
1-2013) περί Μεταβίβασης Αρμοδιοτήτων στο Γενικό 
Γ ραμματέα της Γ ενικής Γ ραμματείας Δημοσίων Εσόδων. 

ε) Την ανάγκη διευκόλυνσης των διασταυρώσεων που 
διενεργεί το Υπουργείο για την πάταξη της φοροδια¬ 
φυγής και την επίτευξη φορολογικής συμμόρφωσης, 
ζ) Την από 28-6-2013 Εντολή του Υπ. Οικονομικών, 
στ) Ότι από τις διατάξεις της Απόφασης αυτής δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Ορίζουμε το είδος, την διαδικασία, το χρόνο υποβο¬ 
λής και κάθε άλλο θέμα σχετικά με τα υποβαλλόμενα 
στοιχεία που αφορούν πελάτες πιστωτικών ιδρυμάτων 
που εντάσσονται στην κατηγορία υψηλού κινδύνου με 
αυξημένο κίνδυνο φοροδιαφυγής. 

Άρθρο 1 

Έκταση εφαρμογής 

Τα πιστωτικά ιδρύματα, συμπεριλαμβανομένων και 
των υποκαταστημάτων αλλοδαπών πιστωτικών ιδρυ¬ 
μάτων που λειτουργούν στην Ελλάδα, υποχρεούνται 
να διαβιβάζουν στη Γενική Γραμματεία Πληροφορια¬ 
κών Συστημάτων (Γ.Γ.Π.Σ.) του Υπουργείου Οικονομι¬ 
κών αρχεία με στοιχεία οικονομικού και φορολογικού 
ενδιαφέροντος, κατ’ εφαρμογή των παραγράφων 2 και 
8 του άρθρου 82 του Κώδικα Φορολογίας Εισοδήματος. 

Στην υποχρέωση αυτή εντάσσονται και τα στοιχεία 
του άρθρου 2 της παρούσας για τις παρακάτω κατη¬ 
γορίες πελατών τους υψηλού κινδύνου: 

Α. ελεύθεροι επαγγελματίες, που διατηρούν ή είναι 
πραγματικοί δικαιούχοι λογαριασμών, στους οποίους 
πιστώθηκαν κατά το προηγούμενο ημερολογιακό έτος 
ποσά συνολικών εισοδημάτων τους άνω του εκάστοτε 
ορίου που τίθεται με την απόφαση αριθ.281/5/17-3-2009 
(ΦΕΚ.650/Β79-4-2009) της Επιτροπής Τραπεζικών και 
Πιστωτικών θεμάτων της Τράπεζας της Ελλάδος. 

Β. νομικά πρόσωπα, στους λογαριασμούς των οποίων 
οι συνολικές καταθέσεις ή αναλήψεις μετρητών κατά 
το προηγούμενο ημερολογιακό έτος υπερέβησαν το 
εκάστοτε όριο του ποσού που τίθεται με την απόφαση 
αριθ. 281/5/17-3-2009 (ΦΕΚ.650/Β79-4-2009) της Επιτρο- 

πής Τραπεζικών και Πιστωτικών Θεμάτων της Τράπεζας 
της Ελλάδος. 

Αρθρο 2 

Υποχρεώσεις των πιστωτικών ιδρυμάτων 

Τα πιστωτικά ιδρύματα διαβιβάζουν στη Γ.Γ.Π.Σ. του 
Υπουργείου Οικονομικών τα παρακάτω στοιχεία για 
κάθε κατηγορία πελατών τους: 

2.1. Ελεύθεροι επαγγελματίες 

1) Α.Φ.Μ. 

2) Δ.Ο.Υ. στην οποία υπάγεται 

3) Επώνυμο 

4) Όνομα 

5) Πατρώνυμο 

6) Ημερομηνία Γέννησης (εφόσον υπάρχει στο μηχα¬ 
νογραφικό σύστημα του ιδρύματος) 

7) Υπηκοότητα 

8) Είδος πιστοποιητικού (Αρ. Δελτίου ταυτότητας, Αρ. 
Διαβατηρίου - εφόσον υπάρχει στο μηχανογραφικό σύ¬ 
στημα του ιδρύματος). 

9) Επαγγελματική δραστηριότητα. 

10) Διεύθυνση. 

11) Τηλέφωνο (εφόσον υπάρχει στο μηχανογραφικό 
σύστημα του ιδρύματος). 

12) Λογαριασμοί πελάτη (όλοι οι λογαριασμοί που δι¬ 
ατηρεί ή συμμετέχει στο ίδρυμα). 

13) Ονοματεπώνυμο συνδικαιούχων (εφόσον υπάρχουν 
συνδικαιούχοι στο λογ/σμό, αναφέρονται με τη σειρά 
αποτύπωσής τους στο μηχανογραφικό σύστημα του 
ιδρύματος). 

14) Α.Φ.Μ. συνδικαιούχων (εφόσον υπάρχουν, αναφέρο- 
νται με τη σειρά αποτύπωσής τους στο μηχανογραφικό 
σύστημα του ιδρύματος). 

15) Συνολικό Υπόλοιπο λογαριασμών πελάτη κατά την 
1/1 εκάστου έτους. 

16) Πιστώσεις εκάστου έτους στο σύνολο των λογα¬ 
ριασμών του πελάτη (περιλαμβάνονται τα εμβάσματα 
από άλλες τράπεζες και οι καταθέσεις μετρητών και 
επιταγών ενώ εξαιρούνται οι ανανεώσεις προθεσμιακών 
λογαριασμών και οι μεταφορές ποσών μεταξύ λογαρια¬ 
σμών του πελάτη στην ίδια τράπεζα). 

17) Συνολικό Υπόλοιπο λογαριασμών του πελάτη την 
31/12 εκάστου έτους. 

2.2. Νομικά Πρόσωπα. 

1) Α.Φ.Μ. 

2) Δ.Ο.Υ. στην οποία υπάγεται. 

3) Επωνυμία. 

4) Διεύθυνση. 

5) Νομική Μορφή. 

6) Α Ενεργοί Νόμιμοι εκπρόσωποι (Ονοματεπώνυμο, 
Πατρώνυμο, Α.Φ.Μ.). 

8) Λογαριασμοί πελάτη (όλοι οι λογαριασμοί που δι¬ 
ατηρεί ή συμμετέχει στο ίδρυμα). 

9) Συνολικές καταθέσεις μετρητών εκάστου έτους, 
στο σύνολο των λογαριασμών του πελάτη (εξαιρούνται 
καταθέσεις μετρητών μεταξύ λογαριασμών του πελάτη 
στην ίδια τράπεζα). 

10) Συνολικές αναλήψεις μετρητών εκάστου έτους, 
στο σύνολο των λογαριασμών του πελάτη (εξαιρούνται 
αναλήψεις μετρητών μεταξύ λογαριασμών του πελάτη 
στην ίδια τράπεζα). 

11) Συνολικό Υπόλοιπο λογαριασμών πελάτη κατά την 
1/1 εκάστου έτους. 


12) Συνολικό Υπόλοιπο λογαριασμών του πελάτη την 
31/12 εκάστου έτους. 

13) Πιστώσεις εκάστου έτους στο σύνολο των λογα¬ 
ριασμών του πελάτη (περιλαμβάνονται τα εμβάσματα 
από άλλες τράπεζες και οι καταθέσεις μετρητών και 
επιταγών ενώ εξαιρούνται οι ανανεώσεις προθεσμιακών 
λογαριασμών και οι μεταφορές ποσών μεταξύ λογαρια¬ 
σμών του πελάτη στην ίδια τράπεζα). 

Αρθρο 3 

Τρόπος διαβίβασης στοιχείων. 

Η διαβίβαση στοιχείων θα γίνεται απευθείας στη 
Γ.Γ.Π.Σ. μέσω ασφαλούς συστήματος μεταφόρτωσης 
αρχείου με τη χρήση διαδικτύου. 

Οι προδιαγραφές του αρχείου, ο τρόπος διαβίβασης 
και το χρονοδιάγραμμα διαβίβασης αρχείων, θα αναρ- 
τηθούν έγκαιρα στην ιστοσελίδα της Γ.Γ.Π.Σ. 

Αρθρο 4 

Χρόνος διαβίβασης και διατήρησης των στοιχείων 

Η συχνότητα διαβίβασης των στοιχείων του άρθρου 
2 της παρούσας είναι ετήσια και ως καταληκτική ημε¬ 
ρομηνία ορίζεται η 30η Απριλίου του επόμενου έτους 
του έτους αναφοράς. 

Τα ιδρύματα διατηρούν τα στοιχεία που αποστέλλουν 
στη Γ.Γ.Π.Σ., στη μορφή με την οποία τα αποστέλλουν, 
για χρονικό διάστημα τουλάχιστον τριών (3) μηνών από 
τη διαβίβασή τους. 

Η Γ.Γ.Π.Σ. του Υπουργείου Οικονομικών θα διατηρεί 
τα ως άνω στοιχεία για χρονικό διάστημα έξι (6) ετών 
από την παραλαβή τους. 

Αρθρο 5 

Κυρώσεις μη διαβίβασης και 
διατήρησης των στοιχείων 

Σε περίπτωση μη τήρησης των ανωτέρω υποχρεώσε¬ 
ων, εφαρμόζονται με απόφαση του Υπουργού Οικονομι¬ 
κών οι κυρώσεις που προβλέπονται στην παράγραφο 3 
του άρθρου 4 του Ν. 2523/1997, έτσι όπως ισχύουν μετά 
την εφαρμογή των διατάξεων της παρ. 10 του άρθρου 
21 του Ν. 3943/2011 (ΦΕΚ 66/Α731-3-2011). 

Η παροχή των προβλεπόμενων δια της παρούσας 
στοιχείων από τα πιστωτικά ιδρύματα στο Υπ. Οικονο¬ 
μικών δεν αναιρεί την υποχρέωση χορήγησης στοιχεί¬ 
ων οποτεδήποτε ζητηθεί ή έχει προβλεφθεί από άλλη 
απόφαση και δεν επηρεάζει λοιπές εκ της νομοθεσίας 
υποχρεώσεις των πιστωτικών ιδρυμάτων. 

Αρθρο 6 
Έναρξη ισχύος 

Η παρούσα ισχύει για τα στοιχεία της χρήσης 2011 και 
επομένων. Ειδικά για την πρώτη εφαρμογή, η αποστολή 
αρχείων των στοιχείων που αφορούν το έτος 2011 θα 
γίνει έως την 30/10/2013 και η αποστολή αρχείων των 
στοιχείων που αφορούν το έτος 2012 θα γίνει μέχρι 
την 31/12/2013. 

Αρθρο 7 
Παράρτημα 

Η παρούσα συνοδεύεται από πίνακες με τα υποβαλ¬ 
λόμενα στοιχεία και πληροφορίες στην Γ.Γ.Π.Σ. 

Άρθρο 8 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθ. 1190 (2) 

Τροποποίηση της ΑΥΟ ΠΟΛ.1268/11, (ΦΕΚ 39/20.1.2012/ 
τ. Β') σχετικά με την απαλλαγή από το ΦΠΑ της πα¬ 
ράδοσης αγαθών και παροχής υπηρεσιών που πραγ¬ 
ματοποιούνται στα πλαίσια των ρυθμίσεων των δι¬ 
πλωματικών και προξενικών σχέσεων και για τις 
ανάγκες των αναγνωρισμένων από την Ελλάδα διε¬ 
θνών και ευρωπαϊκών οργανισμών ή των μελών του 
προσωπικού τους. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Κώδικα ΦΠΑ (ν. 2859/00), 
όπως ισχύουν: 

α) της παραγράφου 3 του άρθρου 11. 

β) των υποπεριπτώσεων αα), ββ) και δδ) της περίπτω¬ 
σης στ * 1 2 3 4 5 6 7 της παραγράφου 1 του άρθρου 27. 

γ) της παραγράφου 2 του άρθρου 27. 

2. Τις διατάξεις του άρθρου 151 της οδηγίας αριθ. 
2006/112/ΕΚ του Συμβουλίου σχετικά με το κοινό σύ¬ 
στημα του φόρου προστιθεμένης αξίας, όπως ισχύει, 

3. Τις διατάξεις του άρθρου 51 και του Παραρτήματος 
II του εκτελεστικού κανονισμού 282/2011/ΕΕ του Συμ¬ 
βουλίου. 

4. Την ΑΥΟ ΠΟΛ.1268/11 περί απαλλαγής από το ΦΠΑ 
της παράδοσης αγαθών και παροχής υπηρεσιών που 
πραγματοποιούνται στα πλαίσια των ρυθμίσεων των 
διπλωματικών και προξενικών σχέσεων και για τις ανά¬ 
γκες των αναγνωρισμένων από την Ελλάδα διεθνών και 
ευρωπαϊκών οργανισμών ή των μελών του προσωπικού 
τους. 

5. Την ανάγκη τροποποίησης της διαδικασίας χορήγη¬ 
σης των απαλλαγών από ΦΠΑ που προβλέπονται από 
τις υφιστάμενες διατάξεις στα πλαίσια των ρυθμίσεων 
των διπλωματικών και προξενικών σχέσεων, καθώς και 
για τους διεθνείς και ευρωπαϊκούς οργανισμούς. 

6. Την υπ’ αριθμ. ΥΠΟΙΚ 07927 ΕΞ (ΦΕΚ 2574 Β'/24.9.2012) 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

7. Το γεγονός ότι η απόφαση αυτή δεν συνεπάγεται 
δαπάνη για τον προϋπολογισμό του κράτους, δεδομέ¬ 
νου ότι θεσπίζει διαδικασία εφαρμογής διατάξεων του 
Κώδικα ΦΠΑ, αποφασίζουμε: 

Αρθρο 1 

1. Το άρθρο 6 της ΑΥΟ ΠΟΛ.1268/11 αντικαθίσταται 
ως εξής: 

«Αρθρο 6 

Διαδικασία απαλλαγής για τα δικαιούχο πρόσωπα τα 
οποία είναι εγκατεστημένα ή υπηρετούν σε άλλα Κράτη 
- Μέλη της Ευρωπαϊκής Ένωσης για αγορές αγαθών και 
λήψεις υπηρεσιών από υποκείμενους στο φόρο εγκατε¬ 
στημένους στην Ελλάδα 


1. Τα εγκατεστημένα σε άλλο κράτος μέλος δικαιούχο 
της απαλλαγής πρόσωπα, για την αγορά αγαθών και 
υπηρεσιών από εγκατεστημένους στην Ελλάδα υποκεί¬ 
μενους στο φόρο προσκομίζουν στους υποκείμενους 
αυτούς το «Πιστοποιητικό απαλλαγής από τον ΦΠΑ και/ή 
τους ειδικούς φόρους κατανάλωσης», θεωρημένο από 
την κατά περίπτωση αρμόδια υπηρεσία του κράτους 
μέλους εγκατάστασής τους. 

Ο πωλητής των αγαθών ή ο παρέχων τις υπηρεσίες 
εκδίδει φορολογικό στοιχείο χωρίς ΦΠΑ, στο οποίο 
αναγράφει την ένδειξη «Απαλλαγή βάσει ΑΥΟ ΠΟΑ 
1268/2011», επισυνάπτοντας στο στέλεχος του φορολο¬ 
γικού στοιχείου το ανωτέρω θεωρημένο αντίτυπο, το 
οποίο αποτελεί το δικαιολογητικό απαλλαγής. 

2. Στην περίπτωση που τα εγκατεστημένα σε άλλο 
κράτος μέλος δικαιούχο της απαλλαγής πρόσωπα, προ- 
βούν στην αγορά αγαθών και υπηρεσιών από εγκατε¬ 
στημένους στην Ελλάδα υποκείμενους στο φόρο, χωρίς 
την προσκόμιση θεωρημένου κοινοτικού εντύπου απαλ¬ 
λαγής, ο εγκατεστημένος στην Ελλάδα πωλητής των 
αγαθών ή παρέχων τις υπηρεσίες εκδίδει το φορολογικό 
στοιχείο με ΦΠΑ. Εφόσον τα δικαιούχο της απαλλαγής 
πρόσωπα προσκομίσουν στους παραπάνω υποκείμε¬ 
νους, εντός τριών μηνών από την πραγματοποίηση της 
συναλλαγής, το θεωρημένο κοινοτικό έντυπο απαλλα¬ 
γής, ο πωλητής των αγαθών ή ο παρέχων τις υπηρεσίες 
εκδίδει πιστωτικό τιμολόγιο μόνο για το ΦΠΑ και επι¬ 
στρέφει τον ΦΠΑ στον αγοραστή. Στο πιστωτικό αυτό 
τιμολόγιο αναγράφεται η ένδειξη «επιστροφή ΦΠΑ, λόγω 
απαλλαγής βάσει ΑΥΟ ΠΟΑ 1268/2011» επισυνάπτοντας 
στο στέλεχος το θεωρημένο αντίτυπο του κοινοτικού 
εντύπου απαλλαγής, ως δικαιολογητικό. Η επιστροφή 
του φόρου αποδεικνύεται είτε με έμβασμα σε τραπε¬ 
ζικό λογαριασμό του δικαιούχου, ή με υπογραφή του 
δικαιούχου προσώπου ότι έλαβε το συγκεκριμένο ποσό, 
αναφέροντας τον αριθμό του διαβατηρίου του ή άλλου 
εγγράφου ταυτοποίησής του. 

3. Στις ανωτέρω περιπτώσεις το δικαιούχο της απαλ¬ 
λαγής πρόσωπο υποχρεούται να μεταφέρει τα αγαθά 
στις προσωπικές του αποσκευές στον τόπο εγκατάστα¬ 
σής του και εφόσον πρόκειται για αγαθά τα οποία δεν 
μπορούν να μεταφερθούν στις προσωπικές αποσκευ¬ 
ές του, υποχρεούται εντός τριμήνου από την έκδοση 
του στοιχείου να προσκομίσει στον πωλητή αντίγραφο 
φορτωτικών εγγράφων, το οποίο επισυνάπτεται στο 
στέλεχος του φορολογικού στοιχείου. 

Ειδικά για την έκδοση πιστωτικού τιμολογίου της 
παραγράφου 2 από τον πωλητή των αγαθών, το αντί¬ 
γραφο φορτωτικών εγγράφων προσκομίζεται μαζί με 
το θεωρημένο κοινοτικό έντυπο απαλλαγής, το οποίο 
επίσης αποτελεί απαραίτητο δικαιολογητικό για την 
έκδοση του πιστωτικού τιμολογίου και επισυνάπτεται 
στο στέλεχος αυτού. 

4. Στην περίπτωση σύμβασης μεταξύ υποκείμενου 
εγκατεστημένου στην Ελλάδα και της Ευρωπαϊκής Κοι¬ 
νότητας ή διεθνούς ή ευρωπαϊκού οργανισμού για συ¬ 
νεχείς παραδόσεις αγαθών και παροχές υπηρεσιών που 
πραγματοποιούνται στους δικαιούχους αυτούς, εφόσον 
καθίσταται δυσχερής η έκδοση του πιστοποιητικού για 
κάθε μεμονωμένη πράξη, λόγω μεγάλου όγκου συναλ¬ 
λαγών και προκειμένου να εκδίδονται φορολογικά στοι¬ 
χεία χωρίς ΦΠΑ, παρέχεται η δυνατότητα, προσκόμισης 
του θεωρημένου κοινοτικού εντύπου απαλλαγής μέχρι 

την 20ή μέρα που μήνα που ακολουθεί κάθε ημερολο¬ 
γιακό τρίμηνο, στο οποίο θα περιγράφονται τα αγαθά 
και υπηρεσίες που πωλήθηκαν ή παρασχέθηκαν κατά 
το τρίμηνο αυτό. Προϋπόθεση για τα ανωτέρω, αποτε¬ 
λεί η προηγούμενη προσκόμιση στον προμηθευτή των 
αγαθών ή τον παρέχοντα τις υπηρεσίες ενός τουλάχι¬ 
στον πιστοποιητικού απαλλαγής για την αρχική πράξη, 
ώστε να αποδεικνύεται ότι ο οργανισμός είναι πρόσωπο 
δικαιούχο απαλλαγής. Ο προμηθευτής των αγαθών ή 
παρέχων τις υπηρεσίες οφείλει να γνωστοποιήσει στην 
αρμόδια Δ.Ο.Υ. την πρόθεσή του να κάνει χρήση της 
παρούσας δυνατότητας, προσκομίζοντας αντίγραφο 
της σύμβασης, καθώς και του ως άνω πιστοποιητικού 
απαλλαγής του δικαιούχου.» 

2. Ο τίτλος και το πρώτο εδάφιο της παραγράφου 
1 του άρθρου 7 της ΑΥΟ ΠΟΛ.1268/11 αντικαθίσταται 
ως εξής: 

«Άρθρο 7 

Απαλλαγή στην παροχή υπηρεσιών τηλεπικοινωνιακής 
εξυπηρέτησης, διανομής ηλεκτρικής ενέργειας, αερίου 
και ύδρευσης 

1. Η απαλλαγή στις υπηρεσίες τηλεπικοινωνιακής 
εξυπηρέτησης μέσω σταθερής ή κινητής τηλεφωνίας, 
παροχής ηλεκτρικής ενέργειας, αερίου και ύδρευσης 
παρέχεται μόνο εφόσον πραγματοποιούνται μέσω συν¬ 
δέσεων ή μετρητών, που έχουν δηλωθεί στην αρμόδια 
Διεύθυνση του Υπουργείου Εξωτερικών, και χωρίς την 
εφαρμογή του ορίου που προβλέπεται στο άρθρο 3.» 

Αρθρο 2 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθ. ΔΕΛ Α 1120383 ΕΞ 2013 (3) 

Ανάθεση διενέργειας φορολογικού ελέγχου. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ ΤΟΥ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2, και 4 του άρθρου 
3 του ν.2343/1995 (ΦΕΚ Α' 211), όπως ισχύει. 

2. Τις διατάξεις της παραγράφου 12 του άρθρου 8 του 
ν.2873/2000 (ΦΕΚ Α' 285). 

3. Τις διατάξεις του Π.Δ.284/1988 «Οργανισμός του 
Υπουργείου Οικονομικών», όπως ισχύει. 

4. Τις διατάξεις του Π.Δ.280/1997 (ΦΕΚ Α' 203), με τις 
οποίες καθορίσθηκε το οργανωτικό πλαίσιο των Ελε¬ 
γκτικών Κέντρων. 

5. Την Α.Υ.Ο. ΠΟΑ. 1039/2012 (Φ.Ε.Κ. Β' 342), όπως ισχύει. 

6. Τις διατάξεις της παραγράφου Ια του άρθρου 34 
του ν.4141/2013 (Φ.Ε.Κ. Α' 81), όπως ισχύει. 

7. Την Α.Υ.Ο. ΠΟΛ.1124/2013 (Φ.Ε.Κ. Β' 1344). 

8. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 


του του ν.4093/2012, όπως ισχύει και την αριθ. Δ6Α 
1015213ΕΞ2013/28.1.2013 (Φ.Ε.Κ. Β' 130/28.1.2013) Απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών». 

9. Το αριθ. πρωτ. ΔΕΣ Α 1046705ΕΞ2013/14.3.2013 έγ¬ 
γραφο της Διεύθυνσης Επιχειρησιακού Σχεδιασμού με 
τα συνημμένα σ’ αυτό. 

10. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Φολο- 
γουμένων Μεγάλου Πλούτου (Κ.Ε.ΦΟ.ΜΕ.Π.) τη διενέρ¬ 
γεια τακτικού (οριστικού) φορολογικού ελέγχου όλων 
των ανέλεγκτων χρήσεων του «ΕΥΣΤΑΘΙΟΥ ΣΤΑΥΡΟΥ 
του ΚΩΝ.» (Α.Φ.Μ.021324185), αρμοδιότητας Δ.Ο.Υ. ΙΒ'Α- 
θηνών. 

Β. Στο παραπάνω Ελεγκτικό Κέντρο ανατίθεται η 
έκδοση των φύλλων ελέγχου, των πράξεων προσδιο¬ 
ρισμού του φόρου και των λοιπών καταλογιστικών πρά¬ 
ξεων, καθώς και των τυχόν συμπληρωματικών φύλλων 
ή πράξεων, εφόσον συντρέξει περίπτωση, λαμβάνοντας 
υπόψη και τις διατάξεις της Α.Υ.Ο. ΠΟΑ. 1039/2012, όπως 
ισχύει, καθώς και η περαιτέρω διαδικασία επίλυσης των 
σχετικών φορολογικών διαφορών και βεβαίωσης των 
οικείων διαφορών φόρων, πρόσθετων φόρων, προσαυ- 
ξήσεων, τελών εισφορών και προστίμων με τη σύνταξη 
και αποστολή στην αρμόδια Δ.Ο.Υ. των σχετικών χρη¬ 
ματικών καταλόγων κατά τις ισχύουσες διατάξεις. 

Γ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουλίου 2013 

Ο Γ ενικός Γ ραμματέας 
Θ. ΘΕΟΧΑΡΗΣ 

-♦- 

Αριθ. ΔΕΣ Α 1120302 ΕΞ 2013 (4) 

Ανάθεση διενέργειας φορολογικού ελέγχου. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2 και 4 του άρθρου 
3 του ν. 2343/1995 (ΦΕΚ Α' 211) όπως ισχύουν. 

2. Τ ις διατάξεις του Π.Δ. 284/1988 (Α' 128) Οργανισμός 
του Υπουργείου Οικονομικών, όπως ισχύουν. 

3. Τις διατάξεις της περίπτωσης 2 της υποπαραγρά- 
φου Ε.2 της παραγράφου Ε' του άρθρου πρώτου του 
ν.4093/2012, όπως ισχύει και την αριθμ. Δ6Α 1015213 
ΕΞ2013/28.1.2013 (Φ.Ε.Κ. Β 1300/28.1.2013) Απόφαση του 
Υπουργού Οικονομικών και του Υφυπουργού Οικονομι¬ 
κών «Μεταβίβαση αρμοδιοτήτων στο Γ ενικό Γ ραμματέα 
της Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών». (ΦΕΚ 46 Β/24-1-2011). 

4. Τις διατάξεις του Π.Δ. 280/1997 (ΦΕΚ Α'203), με τις 
οποίες καθορίστηκε το οργανωτικό πλαίσιο των Ελε¬ 
γκτικών Κέντρων. 

5. Τις διατάξεις της ΠΟΑ. 1039/13.2.2012 (ΦΕΚ 
342/Β/16.2.2012), όπως ισχύουν. 

6. Τις διατάξεις της παραγράφου 12 του άρθρου 8 του 
ν. 2873/2000 (ΦΕΚ Α' 285). 

7. Τις διατάξεις του πρώτου εδαφίου της παραγράφου 
Ια, της υποπερίπτωσης αα' της παραγράφου Ια, της 
περίπτωσης ββ της υποπαραγράφου β2 της παραγρά¬ 
φου Ια και της παραγράφου 1γ του άρθρου 34 του ν. 
4141/2013 (ΦΕΚ Α'81), όπως ισχύει. 

8. Τις διατάξεις της ΠΟΑ. 1124/2013 (ΦΕΚ Β' 1344) Από¬ 
φασης του Γενικού Γραμματέα της Γενικής Γραμματείας 
Δημοσίων Εσόδων. 

9. Την με αριθμ. ΔΕΣ Α 1122871 ΕΞ2012/5-9-2012 (ΦΕΚ 
2604 Β') Απόφαση του Υπουργού Οικονομικών, όπως 
ισχύει. 

10. Την με αριθμ. ΔΕΣ Α 1150820 ΕΞ2013/2-11-2012 (ΦΕΚ 
3067 Β') Απόφαση του Υπουργού Οικονομικών. 

11. Το γεγονός ότι το Κέντρο Ελέγχου Φορολογουμέ- 
νων Μεγάλου Πλούτου έχει την αρμοδιότητα του ελέγ¬ 
χου των αλλοδαπών εταιρειών εκμετάλλευσης ακινήτων, 
για τις οποίες δεν προκύπτει το φυσικό πρόσωπο ή των 
ημεδαπών εταιρειών εκμετάλλευσης ακινήτων, στις οποί¬ 
ες συμμετέχει αλλοδαπή εταιρεία χωρίς να εμφανίζεται 
το φυσικό πρόσωπο, καθώς και το ότι οι ελεγκτές του 
Διαπεριφερειακού Κέντρου Αθηνών στους οποίους κα¬ 
τόπιν των Α.Υ.Ο. με αριθμ. ΔΕΣ Α1122871 ΕΞ2012/5-9-2012 
(ΦΕΚ 2604 Β') και ΔΕΣ Α 1150820 ΕΞ2013/2-11-2012 (ΦΕΚ 
3067 Β'), είχαν ανατεθεί οι έλεγχοι των αλλοδαπών 
επιχειρήσεων ιδιοκτησίας ακινήτων, μετακινήθηκαν στο 
Κέντρο Φορολογούμενων Μεγάλου Πλούτου. 

12. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Για τις υποθέσεις φορολογικού ελέγχου που περι¬ 
λαμβάνονται στις με αριθμ. ΔΕΣ Α 1122871 ΕΞ2012/5-9- 
2012 (ΦΕΚ 2604 Β') και ΔΕΣ Α 1150820 ΕΞ2013/2-11-2012 
(ΦΕΚ 3067 Β') Α.Υ.Ο. η διενέργεια τακτικού φορολογικού 
ελέγχου εισοδήματος και λοιπών φορολογιών καθώς και 
του φόρου μεγάλης ακίνητης περιουσίας (Φ.Μ.Α.Π.), του 
Ενιαίου Τέλους Ακινήτων (ΕΤΑΚ), του φόρου ακίνητης 
περιουσίας και του ειδικού φόρου επί των ακινήτων 
ανατίθεται στον προϊστάμενο του Κέντρου Φορολο¬ 
γούμενων Μεγάλου Πλούτου (ΚΕ.ΦΟ.ΜΕ.Π.). 

Β. Στο παραπάνω Ελεγκτικό Κέντρο ανατίθεται η 
έκδοση των φύλλων ελέγχου, των πράξεων προσδιο¬ 
ρισμού του φόρου και των λοιπών καταλογιστικών πρά¬ 
ξεων, καθώς και των τυχόν συμπληρωματικών φύλλων 
ή πράξεων, εφόσον συντρέξει περίπτωση, λαμβάνοντας 
υπόψη και τις διατάξεις της ΠΟΑ 1039/13.2.2012 (ΦΕΚ 
342/Β/16.2.2012) Α.Υ.Ο.Ο. και η περαιτέρω διαδικασία επί¬ 
λυσης των σχετικών φορολογικών διαφορών, καθώς και 
η βεβαίωση των οικείων διαφορών φόρων, πρόσθετων 
φόρων, προσαυξήσεων, τελών εισφορών και προστίμων 
με τη σύνταξη και αποστολή στην αρμόδια Δ.Ο.Υ., των 
σχετικών χρηματικών καταλόγων κατά τις ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2013 

Ο Γ ενικός Γ ραμματέας 

ΘΕΟΧΑΡΗΣ ΘΕΟΧΑΡΗΣ 


Αριθ. Δ12/οικ.25725/1158 (5) 

Εφαρμογή προγράμματος Κατασκηνώσεις - Λουτροθε¬ 
ραπεία Πηλοθεραπεία για ηλικιωμένα άτομα και ενή¬ 
λικα άτομα με αναπηρίες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 2 του Ν.Δ./τος 162/1973 
«περί μέτρων προστασίας υπερηλίκων και χρονίως πα- 
σχόντων ατόμων», όπως τροποποιήθηκε και συμπληρώ¬ 
θηκε μεταγενέστερα. 

2. Το άρθρο 90 του Κώδικα, ο οποίος κυρώθηκε με το 
άρθρο πρώτο του Π.Δ. 63/2005 «Κωδικοποίηση της Νο¬ 
μοθεσίας για την Κυβέρνηση και τα κυβερνητικά όργα¬ 
να» (ΦΕΚ 98/ τ.Α') όπως τροποποιήθηκε μεταγενέστερα. 

3. Το Ν. 3852/ 2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α') 

4. Τις διατάξεις του άρθρου 9 του Ν. 4052/2012 (ΦΕΚ 
41/Α') περί αρμοδιοτήτων Υπ. Υγείας και Κοινωνικής Αλ¬ 
ληλεγγύης και Υπ. Εργασίας και Κοινωνικής Ασφάλισης. 

5. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των Κυβερ¬ 
νητικών, Διοικητικών και Αυτοδιοικητικών οργάνων στο 
διαδίκτυο «Πρόγραμμα Διαύγεια και λοιπές διατάξεις» 
(ΦΕΚ 112/Α'). 

6. Τις διατάξεις του Π.Δ./τος 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (ΦΕΚ 141/Α'), του Π.Δ. 86/2012 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ 141/τ.Α'). 

7. Το άρθρο 22 του Ν. 2362/1995 «Περί Δημοσίου Λογι¬ 
στικού, Ελέγχου των δαπανών του Κράτους και άλλες 
διατάξεις» (ΦΕΚ 247/Α'/27.11.1995) όπως τροποποιήθηκε 
με τις διατάξεις του Ν. 3871/2010 «Δημοσιονομική Δια¬ 
χείριση και Ευθύνη» (ΦΕΚ 141/Α'/17.8.2010). 

8. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες» (ΦΕΚ 194/τ.Α'). 

9. Τις διατάξεις του Π.Δ./τος 368/1989 «Οργανισμός 
του Υπουργείου Εργασίας και Κοινωνικών Ασφαλίσεων» 
(ΦΕΚ 163/Α') όπως τροποποιήθηκε και ισχύει. 

10. Τις διατάξεις της αριθμ. Υ.48/9.7.2012 απόφασης του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα» 
(ΦΕΚ 2105/τ.Β'/2012). 

11. Την αριθμ. 2216/1994 απόφαση του Υφυπουργού 
Υγείας, Πρόνοιας και Κοινωνικών Ασφαλίσεων «Κατα¬ 
σκηνώσεις και Λουτροθεραπεία για ηλικιωμένους και 
Ατομα με Ειδικές ανάγκες» (ΦΕΚ 382/τ.Β'). 

12. Το γεγονός ότι από τις διατάξεις της απόφασης 
αυτής προκαλείται ετήσια δαπάνη ύψους 620.000 ευρώ. 
Η εν λόγω δαπάνη για το τρέχον οικονομικό έτος θα 
καλυφθεί από τις εγκεκριμένες πιστώσεις του προϋπο¬ 
λογισμού του Υπουργείου Εργασίας, Κοινωνικής Ασφά¬ 
λισης και Πρόνοιας (Ειδ. Φ. 33-220 ΚΑΕ 2569) ενώ για 
τα επόμενα έτη θα καλύπτεται από τις αντίστοιχες 
εγγεγραμμένες πιστώσεις του Ειδ. Φ. 33-220 ΚΑΕ 2569 
εκάστου έτους του προϋπολογισμού του Υπουργείου 
Εργασίας, Κοινωνικής Ασφάλισης και Πρόνοιας. 

13. Την αριθμ. πρωτ. οικ. 15915/3911/22.5.2013 (ΑΔΑ: 
ΒΕΧ7Λ-Λ6Ψ) απόφαση της Διεύθυνσης Οικονομικού 

του Υπουργείου Εργασίας, Κοινωνικής Ασφάλισης και 
Πρόνοιας για τη δέσμευση της σχετικής πίστωσης η 
οποία καταχωρίστηκε με αύξοντα αριθμό 53976 στο 
βιβλίο εγκρίσεων και εντολών πληρωμής της ΥΔΕ του 
Υπουργείου Εργασίας, Κοινωνικής Ασφάλισης και Πρό¬ 
νοιας, αποφασίζουμε: 

Αρθρο 1 

Εφαρμογή προγράμματος 

Εγκρίνουμε την εφαρμογή του Προγράμματος« Κατα¬ 
σκηνώσεις - Λουτροθεραπεία Πηλοθεραπεία» για οικο¬ 
νομικά αδύνατα ηλικιωμένα άτομα και ενήλικα άτομα με 
αναπηρίες σε συνεργασία με Επιχειρήσεις των Δήμων 
των άρθρων 103 και 107 του Ν. 3852/2010 (ΦΕΚ 87/τ. 
Α'), ή και φορείς της Εκκλησίας που αποδεδειγμένα 
και νόμιμα εφαρμόζουν αντίστοιχα προγράμματα και 
διαθέτουν επαρκή υποδομή φιλοξενίας. 

Αρθρο 2 

Διάρκεια του προγράμματος 

Η διάρκεια του προγράμματος αυτού ορίζεται μέχρι 
δέκα (10) διανυκτερεύσεις για κάθε δικαιούχο και για το 
χρονικό διάστημα από το μήνα Ιούλιο έως και το μήνα 
Οκτώβριο εκάστου έτους. 

Άρθρο 3 

Δικαιούχοι του Προγράμματος - 
Κριτήρια επιλογής δικαιούχων 

Στο πρόγραμμα «Κατασκηνώσεις - Λουτροθεραπεία - 
Πηλοθεραπεία» έχουν δικαίωμα συμμετοχής: 

1. Ηλικιωμένα άτομα άνω των 60 ετών και ενήλικα 
άτομα με πιστοποιημένο ποσοστό αναπηρίας 67% και 
άνω από αρμόδια Υγειονομική Επιτροπή. 

2. Συνταξιούχοι λόγω γήρατος, χηρείας ή αναπηρίας 
όλων των φορέων κύριας ασφάλισης αρμοδιότητας του 
Υπουργείου Εργασίας, Κοινωνικής Ασφάλισης και Πρό¬ 
νοιας (ΙΚΑ, ΕΤΑΜ,ΟΑΕΕ,ΟΓΑ, ΝΑΤ κ.λπ.). 

3. Συνταξιούχοι λόγω γήρατος, χηρείας ή αναπηρίας 
του Δημοσίου. 

4. Συνταξιούχοι του λογαριασμού ανασφάλιστων υπε¬ 
ρηλίκων (ΟΓΑ), του άρθρου 1 του Ν. 1296/1982 (ΦΕΚ 128/τ. 
Α'), όπως ισχύει. 

Στην περίπτωση των παραπάνω κατηγοριών των ατό¬ 
μων με ποσοστό αναπηρίας 67% και άνω όταν τα άτομα 
αυτά είναι μεμονωμένα, χωρίς δηλαδή οικογένεια είτε 
γιατί δεν υπάρχουν ενήλικα άτομα για να τα συνοδέ¬ 
ψουν ή τα ενήλικα άτομα της οικογένειάς τους δεν είναι 
δικαιούχοι του προγράμματος αυτού τότε δικαιούνται 
συνοδού, με την προϋπόθεση ότι η αναγκαιότητα συνο¬ 
δείας βεβαιώνεται από την Υγειονομική Επιτροπή που 
πιστοποιεί και το ποσοστό αναπηρίας. 

Τα κριτήρια που πρέπει να πληρούν οι παραπάνω κα¬ 
τηγορίες δικαιούχων προκειμένου να εγκριθεί η ένταξή 
τους στο πρόγραμμα «Κατασκηνώσεις - Λουτροθερα¬ 
πεία - Πηλοθεραπεία» είναι: 

1. Να μην έχουν λάβει μέρος την ίδια χρονική πε¬ 
ρίοδο λειτουργίας του προγράμματος σε αντίστοιχο 
πρόγραμμα άλλου φορέα. 

2. Από τις παραπάνω κατηγορίες δικαιούχων επιλέ¬ 
γονται κατά προτεραιότητα όσοι είναι αποδεδειγμένα 
οικονομικά αδύνατοι, βάση του εκκαθαριστικού σημει¬ 
ώματος της Εφορίας του προηγούμενου οικονομικού 
έτους. 


Άρθρο 4 

Δικαιολογητικά Συμμετοχής 

Οι δικαιούχοι προκειμένου να συμμετάσχουν στο 
πρόγραμμα θα πρέπει να προσκομίσουν στις Δ/νσεις 
Δημόσιας Υγείας και Κοινωνικής Μέριμνας των Περι¬ 
φερειακών Ενοτήτων των Περιφερειών της Χώρας τα 
παρακάτω δικαιολογητικά: 

1. Αίτηση για τη συμμετοχή τους στο πρόγραμμα. 

2. Φωτοαντίγραφο του εκκαθαριστικού σημειώματος 
της Εφορίας του προηγούμενου οικονομικού έτους. 
Οι κατηγορίες δικαιούχων που δεν υποχρεούνται σε 
φορολογική δήλωση λόγω χαμηλών εισοδημάτων θα 
συνυποβάλλουν υπεύθυνη δήλωση του Ν. 1599/86 περί 
της μη υποχρέωσης υποβολής φορολογικής δήλωσης 
θεωρημένη από την αρμόδια ΔΟΥ. 

3. Φωτοαντίγραφο αστυνομικής ταυτότητας. 

4. Φωτοαντίγραφο βιβλιαρίου ασθένειας σε ισχύ. 

5. Φωτοαντίγραφο απόφασης πρωτοβάθμιας υγειονο¬ 
μικής επιτροπής για τα άτομα με αναπηρία 67% και άνω. 

6. Ιατρική γνωμάτευση ιατρού ειδικότητας ορθοπε¬ 
δικού για ορθοπεδικές παθήσεις, ρευματολόγου για 
ρευματολογικές παθήσεις, δερματολόγου για δερμα¬ 
τοπάθειες, Κρατικού ή Στρατιωτικού Νοσοκομείου ή 
Πανεπιστημιακής Κλινικής ή ιατρού του Ε.Ο.Π.Υ.Υ. ή 
συμβεβλημένου με τον Ε.Ο.Π.Υ.Υ ιατρού στην οποία θα 
αναφέρεται αναλυτικά η πάθηση του δικαιούχου και θα 
αιτιολογείται η αναγκαιότητα υποβολής του σε λουτρο¬ 
θεραπεία ή πηλοθεραπεία. 

7. Ιατρική γνωμάτευση ειδικευμένου Καρδιολόγου 
Κρατικού ή Στρατιωτικού Νοσοκομείου ή Πανεπιστημι¬ 
ακής Κλινικής ή ιατρό του Ε.Ο.Π.Υ.Υ. ή συμβεβλημένου 
με τον Ε.Ο.Π.Υ.Υ ιατρού από την οποία να προκύπτει η 
κλινική κατάσταση της υγείας του ότι δύναται και δεν 
υπάρχει ιατρική αντένδειξη για την συμμετοχή του στο 
πρόγραμμα λουτροθεραπείας ή πηλοθεραπείας. 

Αρθρο 5 

Επιλογή Δικαιούχων 

Η ευθύνη επιλογής των παραπάνω δικαιούχων για 
τη συμμετοχή τους στο πρόγραμμα αποτελεί αρμο¬ 
διότητα των Διευθύνσεων Δημόσιας Υγείας και Κοι¬ 
νωνικής Μέριμνας των Περιφερειακών Ενοτήτων των 
Περιφερειών της Χώρας, κατόπιν συνεργασίας τους με 
τις αρμόδιες υπηρεσίες της Τοπικής Αυτοδιοίκησης, 
αφού προηγουμένως έχει καθορισθεί ο αριθμός των 
δικαιούχων ατόμων για τη συμμετοχή στο πρόγραμμα 
ανά Νομό και ανά κατασκηνωτικό προορισμό από τη Δ/ 
νση Προστασίας Οικογένειας του Υπουργείου Εργασίας 
Κοινωνικής Ασφάλισης και Πρόνοιας, η οποία και είναι 
αρμόδια για τον όλο σχεδίασμά λειτουργίας του προ¬ 
γράμματος και θα εκδώσει για το σκοπό αυτό σχετική 
εγκύκλιο οδηγιών. 

Αρθρο 6 

Σύναψη Σύμβασης 

Για την εφαρμογή του προγράμματος αυτού το 
Υπουργείο Εργασίας, Κοινωνικής Ασφάλισης και Πρό¬ 
νοιας συνάπτει συμβάσεις με τους φορείς του άρθρου 1 
της παρούσης, εφόσον αυτοί υποβάλλουν αίτηση εκδή¬ 
λωσης ενδιαφέροντος για συμμετοχή στο πρόγραμμα. 
Η σύμβαση υπογράφεται από τον νόμιμο και εξουσιο¬ 
δοτημένο εκπρόσωπο του κάθε φορέα. Στη σύμβαση 
απαραίτητα ορίζεται: 

α) το αντικείμενο και η χρονική διάρκεια της σύμ¬ 
βασης. 

β) οι παρεχόμενες υπηρεσίες εκ μέρους του συμβαλ¬ 
λόμενου φορέα. 

γ) ο αριθμός των φιλοξενούμενων ατόμων. 

δ) το ύψος της ημερήσιας κατ' άτομο αποζημίωσης. 

ε) ο τρόπος πληρωμής του δικαιούχου φορέα μετά τη 
λήξη του προγράμματος. 

στ) ο τρόπος επίλυσης των διαφορών μεταξύ των δύο 
συμβαλλομένων που τυχόν ανακύψουν, και κάθε σχετικό 
θέμα για την επιτυχή λειτουργία του προγράμματος. 

Αρθρο 7 

Η με αριθμ. 2216/27.4.1994 ανωτέρω (11) σχετική απόφαση 
του Υφυπουργού Υγείας Πρόνοιας και Κοινωνικών Ασφα¬ 
λίσεων «Κατασκηνώσεις και Λουτροθεραπεία για ηλικι¬ 
ωμένους και Άτομα με Ειδικές Ανάγκες» (ΦΕΚ 382/τ. Β'), 
παύει να ισχύει από τη δημοσίευση της απόφασης αυτής. 

Αρθρο 8 

Η ισχύς της απόφασης αυτής αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 

-♦- 

Αριθ. 8221.Τ76/4713 (6) 

Ορισμός αποφαινομένων οργάνων για την εκτέλεση 
του έργου: «ΣΥΝΤΗΡΗΣΗ Η.Μ ΕΓΚΑΤΑΣΤΑΣΕΩΝ ΛΙ¬ 
ΜΕΝΩΝ ΚΙΣΑΜΟΥ ΚΑΙ ΚΟΛΥΜΒΑΡΙΟΥ Ν. ΧΑΝΙΩΝ». 


Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (ΦΕΚ Α' 145), άρθρο δέκατο όγδοο, 


«Αρμοδιότητες Γ ενικής Γ ραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (ΦΕΚ Α' 197) (άρθρο 14, παρ. 1) όπως 
αντικαταστάθηκε από το Ν. 3153/2003 (άρθρο 44, παρ. 
1, περίπτωση δ) «Θέματα Λιμενικής Πολιτικής». 

γ. Το Π.Δ. 175/2002 (ΦΕΚ Α' 158) (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

δ. Το Π.Δ. 85/2012 (ΦΕΚ Α' 141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών». 

ε. Το Π.Δ. 94/2012 (ΦΕΚ Α' 149) (άρθρο 1) «Τροποποί¬ 
ηση Π.Δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών»». 

στ. Την αριθμ. 5221.1/14/16-11-2012 (ΦΕΚ Β' 3050) από¬ 
φαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και 
Λιμενικής Πολιτικής του Υπουργείου Ναυτιλίας και Αι¬ 
γαίου. 

ζ. Το αρ. πρ. 21533/27-06-2013 έγγραφο Περιφέρειας 
Κρήτης με συνημμένη την υπ 1 αριθμ. 155/2013 Απόφαση 
της Λιμενικής Επιτροπής Ν. Χανίων. 

η. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

Ορίζουμε για την εκτέλεση του εν θέματι έργου, εκτι- 
μώμενου προϋπολογισμού 100.000,00 €, συμπεριλαμ¬ 
βανομένου ΦΠΑ, ως Προϊσταμένη Αρχή τη Διεύθυνση 
Τεχνικών Έργων της Περιφερειακής Ενότητας Χανίων, 
με Διευθύνουσα Υπηρεσία την Τεχνική Υπηρεσία του 
Λιμενικού Ταμείου Ν. Χανίων, με την προϋπόθεση να 
ληφθούν όλες οι απαιτούμενες από τη νομοθεσία άδειες 
και εγκρίσεις που αφορούν στην εκτέλεση του εν λόγω 
έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουλίου 2013 

Με εντολή Υπουργού 
Ο Γ ενικός Γ ραμματέας Λιμένων, 

Λιμενικής Πολιτικής και Ναυτιλιακών Επενδύσεων 

ΑΘΑΝΑΣΙΟΣ ΧΡΙΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΓΟΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-ΓΠ3ΪΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02019260808130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































